Diari Oficial de la Generalitat Valenciana


Sumari del DOGV 8211, del 12-01-2018 (2018/157)

RESOLUCIÓ de 8 de gener de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de juny de 2017, per la qual s'estableix l'horari d'atenció al públic de les oficines que integren la xarxa d'oficines de la Generalitat d'assistència a les víctimes del delicte.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/157


Data del document
:   08-01-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de gener de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de juny de 2017, per la qual s'estableix l'horari d'atenció al públic de les oficines que integren la xarxa d'oficines de la Generalitat d'assistència a les víctimes del delicte. [2018/157]  
  
Mitjançant Resolució de 6 de juny de 2017 s'estableix l'horari d'atenció al públic de les oficines que integren la xarxa d'oficines de la Generalitat d'assistència a les víctimes del delicte, regulades pel Decret 165/2016, de 4 de novembre, pel qual es crea i regula la xarxa d'oficines de la Generalitat d'assistència a les víctimes del delicte.  
La xarxa d'oficines de la Generalitat d'assistència a les víctimes del delicte està integrada per tres oficines d'àmbit provincial, Alacant, Castelló i València, i per aquelles altres oficines que es detallen en l'annex del Decret 165/2016, de 4 de novembre, l'àmbit d'actuació de les quals és inferior al provincial i que depenen funcionalment de les oficines provincials.  
Mitjançant la present modificació es pretén afavorir la implantació d'una millora en la gestió de la prestació del servei públic d'atenció a les víctimes del delicte, amb l'ampliació de l'horari d'atenció al públic en les oficines amb major volum d'assistència a víctimes, tot per fer coincidir l'atenció que es presta a les víctimes amb els horaris dels serveis de guàrdia, en particular dels jutjats de violència sobre la dona, a fi de dotar d'homogeneïtat els horaris de les oficines situades en les capitals de província.  
En virtut d'això, a proposta de la direcció general competent en matèria de víctimes de delicte, i fent ús de les facultats que em confereix la disposició final primera del Decret 165/2016, de 4 de novembre, del Consell, de la xarxa d'oficines de la Generalitat d'assistència a les víctimes del delicte, i en desplegament i complement d'aquest, resolc:  
  
Primer  
Modificar l'apartat segon de la Resolució de 6 de juny de 2017, per la qual s'estableix l'horari d'atenció al públic de les oficines que integren la xarxa d'oficines de la Generalitat d'assistència a les víctimes del delicte.  
Es modifica pel text següent:  
  
«Segon. Horari d'atenció al públic de les oficines d'àmbit provincial  
Les oficines d'àmbit provincial d'Alacant, Castelló i València funcionaran en horari d'atenció al públic, de dilluns a divendres de 09.00 a 14.00 hores i de 17.00 a 20.00 hores. Per a això, en cada oficina s'ha d'establir un règim de torns entre el personal que permeta oferir una atenció correcta durant l'horari d'obertura dels centres.  
En el cas de les oficines d'àmbit provincial de València i Alacant, l'horari dels dissabtes, diumenges i festius ha de ser de 09.00 a 14.00 hores, a fi d'adaptar l'horari d'obertura de l'Oficina d'Assistència a les Víctimes del Delicte a l'horari dels serveis de guàrdia, en particular dels jutjats de violència sobre la dona.  
Aquest horari s'ha de complir mitjançant l'establiment de torns entre el personal adscrit a l'Oficina d'Assistència a les Víctimes del Delicte.»  
  
Segon  
La present resolució produeix efectes des de l'1 de febrer de 2018.  
  
Tercer. Recursos  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l'ha dictada, en el termini d'un mes comptador des de l??endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú, sense perjudici que puguen interposar qualsevol altre que hi estimen pertinent.  
  
València, 8 de gener de 2018.- La consellera de Justícia, Administracions Públiques, Reformes Democràtiques i Llibertats Públiques: Gabriela Bravo Sanestanislao.